Document ID: /roh_data/filtered/fineweb-2-filterrobots_roh.jsonl.gz/13311

Novs apparats da communicaziun da Huawei na dastgan betg pli vegnir vendids en ils Stadis Unids. L’import e la vendita da novs apparats sajan scumandads, ha communitgà l’autoritad da surveglianza da telecommunicaziun americana.
La regenza americana motivescha quest pass cun in ristg inacceptabel per la segirezza naziunala. Las reglas valan per apparats novs. I saja però era pussaivel da schlargiar quellas sin apparats pli vegls che sajan actualmain anc lubids, hai num. Ils Stadis Unids renfatschan al producider chinais da smartphone ina stretga colliaziun cun il stadi chinais. Els averteschan da spiunascha e sabotascha.